טיפות של אלוהים

טיפות של אלוהים (באנגלית: Drops of God, ביפנית: 神の雫, בצרפתית: Les Gouttes de Dieu) היא מיני סדרת טלוויזיה צרפתית - אמריקאית - יפנית מסוגת דרמה בכיכוב פלר גפרייר וטומואישה ימאשיטה שיצר קווק דאנג טראן וביים עודד רסקין.<ref></ref> הסדרה מבוססת על מאנגה יפנית פופולרית בשם זהה . שני הפרקים הראשונים של הסדרה הוזרמו בשירות אפל TV פלוס ב-21 באפריל 2023.<ref></ref>

== תקציר העלילה ==
קמיל (פלר גפרייר), צרפתייה בסוף שנות העשרים לחייה טסה ליפן ללווית אביה אלכסנדר לז'ר (סטנלי ובר), מומחה היין החשוב בעולם, עמו לא עמדה בקשר במשך רוב שנותיה. היא נקלעת לתחרות יינות על ירושת אביה - אחוזה ואוסף היין הגדול שלו הכולל 87,000 בקבוקים נדירים בשווי 148 מיליון דולר, מול איסיי (טומואישה ימאשיטה), תלמידו ובן טיפוחיו היפני של אביה.<ref name=":0"> </ref><ref name=":1"></ref> בנוסף לתחרות, קמיל נדרשת להתמודד עם טראומות העבר ועם חבריו של אביה, בעוד איסיי מתמודד עם משפחתו המתנגדת לתחום עיסוקו החורג מהמסורת המשפחתית.<ref name=":2"></ref>במהלך העלילה מתברר שאיסיי הוא אחיה של קמיל. 

== שחקנים ודמויות ==
* פלר גפרייר כקמיל לז'ר, צרפתייה בסוף שנות העשרים לחייה המתגוררת עם אמה, ובתו של היינן הנודע אלכסנדר לז'ר.
* טומואישה ימאשיטה כאיסיי טומינה, תלמידו המצטיין של אלכסנדר לז'ר, ו"בנו הרוחני".
* סטנלי ובר כאלכסנדר לז'ר, יינן נודע ואביה של קמיל.
* טום ווזניצקה כתומאס צ'סנגר חבר ילדות של קמיל, בנו של פיליפ ופרופסור לאונולוגיה.
* לוקה טרסיאנו כלורנצו אחיין של לוקה אינגלז ומתמחה במסעדה שלו.
* דייגו ריבון כלוקה אינגלז, יינן וחבר של אלכסנדר.
* ססיל בויס כססיל לז'ר אמה של קמיל.
* גוסטב קרברן כפיליפ צ'סנגר מסעדן וחבר של אלכסנדר.
* אזוסה אוקאמוטו כיוריקה קטסה עיתונאית יפנית.
* מקיקו ווטרנייב כהונוקה טומינה, אמו של איסיי.
* סאטושי ניקאדו כהירוקזו טומינה אביו של איסיי.
* אנת'וני צ'אפי כטיילון עורך דין צרפתי - יפני.
* קיוקו טאקנאקה כמייאבי, עובדת של פיליפ.

== פרקים ==

== ביקורות ==
הסדרה התקבלה באופן חיובי בקרב הקהל והמבקרים; באתר הביקורות Rotten Tomatoes, קיבלה הסדרה 100% ביקורות חיוביות מצד המבקרים, ו93% כאלו מטעם הקהל.<ref></ref><ref name=":2" /> גם באתר Metacritic לא קיבלה הסדרה ציונים שליליים מטעם המבקרים.<ref></ref> ניקולאס קוו ב-Vulture הניו-יורקי שיבח את הסדרה וכתב ש"אין עוד אחרות כמותה...ברמת התשוקה הנכונה, קלישאה יכולה להפוך לקלאסיקה".<ref></ref> ג'ספר ריס מהטלגרף הבריטי היה מסויג יותר ודירג את הסדרה עם שלושה כוכבים (מתוך חמישה) מפני שהיא "חסרת רגש באופן משונה, אך סוחפת לעיתים".<ref></ref>

בישראל, ניב הדס בהארץ כתב שהסדרה "מספרת באופנים לא צפויים סיפור יפה, עדין, סוחף ומורכב רגשית על שייכות, גורל, משפחה, תשוקה, כבוד ויין. מלא יין" וש"אין בה טיפת ויתור – לא בעלילה, לא בסגנון ולא בליהוק".<ref name=":0" /> חן חדד נתנה לסדרה ציון של ארבעה כוכבים (מתוך חמישה), וכתבה ש"קל לשאוב הנאה מהסדרה. כוח המשיכה שלה טמון בעובדה שהיא רוחשת את אותו הכבוד ליין טוב ולסיפור טוב — ורוקחת מטעמים מוכרים, בהם מלחמת ירושה, מטענים משפחתיים, רומנים ובגידות — עלילה ייחודית ומענגת לצפייה".<ref></ref> בגלובס, תמה ספיר כתבה על הסדרה כי "בצורה רגישה ומעודנת היא מטפלת בנושאים כמו טראומות ילדות וקשרים משפחתיים מסובכים" והיא "מתייחסת לנושא כמו טעימות יין כאל הדבר הכי מרגש שנראה על מסך הטלוויזיה".<ref name=":1" /> עודד קרמר כתב בטיים אאוט, ש"טיפות-של" עושה ליין את מה ש"צופן דה וינצ'י" עשה לציורים...וזה מרהיב, וזה מותח, ואפילו אם בחיים שלך לא טעמת יין, זה לא נותן לך להוריד את העיניים מהמסך."<ref>עודד קרמר, [https://timeout.co.il/טיפות-של-אלוהים-ביקורת/ "טיפות של אלוהים": סדרה שלא נותנת לך להוריד את העיניים מהמסך], באתר טיים אאוט, 12 ביוני 2023</ref>

== קישורים חיצוניים ==
* 
* 
*
* 
* עודד קרמר, [https://timeout.co.il/טיפות-של-אלוהים-ביקורת/ "טיפות של אלוהים": סדרה שלא נותנת לך להוריד את העיניים מהמסך], באתר טיים אאוט, 12 ביוני 2023
* 
* 
* 
* 
* Amaya, Erik (2023-04-20), [https://editorial.rottentomatoes.com/article/drops-of-god-star-tomohisa-yamashita-talks-wine-losing-weight-and-family-conflicts-at-the-heart-of-the-drama/ Drops of God Star Tomohisa Yamashita Talks Wine, Losing Weight, and Family Conflicts at the Heart of the Drama], Rotten Tomatoes
* 

== הערות שוליים ==

קטגוריה:אפל TV פלוס: תוכניות וסדרות
קטגוריה:סדרות דרמה צרפתיות